《黄景纯社仓求诗》
宋代·萧立之

黄君为善不近名，九鼎大吕荆溪评。贼奴金印弃如唾，未用富溪侯汉廷。

只今作仓北原北，肯与贫人供年谷。乖崖梦中紫府客，君家世美如乔木。

题诗往往来达官，锦标玉轴乌丝栏。知君见诗应怒骂，百万摴蒲乞鹅炙。

作者简介：萧立之（一二○三～？）（生年据本集卷下《壬午元日试笔……》“年似渭滨人样子”、“记前壬午甫能冠”推定），原名立等，字斯立，号冰崖，宁都（今属江西）人。理宗淳祐十年（一二五○）进士。历知南城县，南昌推官，通判辰州。宋亡归隐。有《冰崖诗集》二十六卷，已佚。明弘治十八年九世孙敏辑刊《冰崖公诗拾遗》三卷。事见本集末附萧敏《识后》，明嘉靖《赣州府志》卷九有传。　萧立之诗，以《四部丛刊》影印明弘治十八年刻本为底本。新辑集外诗附于卷末。